
ΤΕΥΧΟΣ ΔΕΥΤΕΡΟ 


Αρ 


. Φύλλου 1980 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αττοφαινόμενα και γνωμοδοτούντα όργανα της 
Γενικής Γραμματείας Υποδομών του Υπουργείου 
Υποδομών και Μεταφορών κατά την ανάθεση και 
εκτέλεση δημόσιων συμβάσεων εκπόνησης μελε¬ 
τών και παροχής τεχνικών και λοιπών συναφών 
επιστημονικών υπηρεσιών. 

2 Μεταβίβαση αρμοδιοτήτων Αναθέτουσας Αρχής 
και Προϊστάμενης Αρχής στις συμβάσεις δημο¬ 
σίων έργων του ν.4412/2016 αρμοδιότητας της 
Γενικής Γραμματείας Υποδομών του Υπουργείου 
Υποδομών και Μεταφορών. 


ΑΠΟΦΑΣΕΙΣ 

Αριθμ.ΔΝΣγ/οικ. 3783 4 /ΦΝ 466 (1) 

Αποφαινόμενα και γνωμοδοτούντα όργανα της 
Γενικής Γραμματείας Υποδομών του Υπουργεί¬ 
ου Υποδομών και Μεταφορών κατά την ανάθε¬ 
ση και εκτέλεση δημόσιων συμβάσεων εκπόνη¬ 
σης μελετών και παροχής τεχνικών και λοιπών 
συναφών επιστημονικών υπηρεσιών. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις των άρθρων 199 και 378, του νόμου 
4412/2016 «Δημόσιες Συμβάσεις Έργων, Προμηθειών 
και Υπηρεσιών (προσαρμογή στις Οδηγίες 2014/24/ΕΕ 
και 2014/25/ΕΕ)» όπωςτροποποιήθηκε και ισχύει (ΑΊ47). 

2. Τις διατάξεις των άρθρων 65 και 66 του νόμου 
4270/2014 (ΦΕΚ143 Α728-6-2014) «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις». 

3. Τις διατάξειςτου ν. 3861 /2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις» (ΑΊ 12). 

4. Τις διατάξειςτου άρθρου 90 του «Κώδικα νομοθεσί¬ 
ας για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005 (Α' 98) 


και το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

5. Τις διατάξεις του π.δ. 123/2016 «Ανασύσταση του 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής 
Πολιτικής και Υπουργείου Ψηφιακής Πολιτικής, Τηλεπι¬ 
κοινωνιών και Ενημέρωσης, μετονομασία Υπουργείων 
Εσωτερικών και Διοικητικής Ανασυγκρότησης, Οικονο¬ 
μίας, Ανάπτυξης και Τουρισμού και Υποδομών, Μεταφο¬ 
ρών και Δικτύων (Α' 208). 

6. Τις διατάξειςτου π.δ. 125/2016 «Διορισμός Υπουργών, 
Αναπληρωτών Υπουργών και Υφυπουργών» (Α' 210). 

7. Τις διατάξεις του π.δ. 109/2014 «Οργανισμός του 
Υπουργείου Υποδομών, Μεταφορών και Δικτύων» 
(ΑΊ 76). 

8. Τη γνωμοδότηση (πράξεις αρ. 86 συνεδρίαση 16/22- 
9-2016,96 συνεδρίαση 21/24-11-2016) του Συμβουλίου 
Δημοσίων Έργων-Τμήμα Μελετών. 

9. Τη με αριθμ. 19/2017 γνώμη της Ενιαίας Ανεξάρτη¬ 
της Αρχής Δημοσίων Συμβάσεων (άρθρο 2 παρ.2 περ. 
γ'(γγ) του ν.4013/2011, αποφασίζουμε: 

Άρθρο 1 

Αντικείμενο - Πεδίο εφαρμογής 

Οι διατάξεις της απόφασης αυτής έχουν εφαρμογή 
στις διαδικασίες ανάθεσης και εκτέλεσης των δημοσίων 
συμβάσεων εκπόνησης μελετών και παροχής τεχνικών 
και λοιπών συναφών επιστημονικών υπηρεσιών, που 
εμπίπτουν στο πεδίο εφαρμογής του ν.4412/2016, οι 
οποίες ανατίθενται και εκτελούνται από τις υπηρεσίες 
της Γενικής Γραμματείας Υποδομών του Υπουργείου 
Υποδομών και Μεταφορών. 

Άρθρο 2 

Αρμόδια Όργανα 

Αρμόδιοι για τη λήψη αποφάσεων και την παροχή γνω¬ 
μοδοτήσεων, σύμφωνα με τις διατάξεις του ν.4412/2016 
και των κανονιστικών πράξεων που εκδίδονται κατ' 
εξουσιοδότησή του, για τις συμβάσεις που ανατίθενται 
και εκτελούνται από τις υπηρεσίες της Γενικής Γραμματεί¬ 
ας Υποδομών του Υπουργείου Υποδομών και Μεταφο¬ 
ρών είναι ο Υπουργός, ο Γενικός Γραμματέας Υποδομών, 
οι Γενικοί Διευθυντές της Γενικής Γραμματείας Υποδο- 

Τεύχος ΒΊ 980/08.06.2017 


μών, οι Διευθυντέςτων Υπηρεσιών, οι Προϊστάμενοι των 
Τμημάτων και το Τεχνικό Συμβούλιο - Τμήμα Μελετών 
της Γενικής Γραμματείας Υποδομών, όπως ειδικότερα 
ορίζεται στα επόμενα άρθρα. 

Άρθρο 3 

Αναθέτουσα Αρχή 

1. Τα καθήκοντα της Αναθέτουσας Αρχής ασκούνται 
από τα κατωτέρω όργανα, κατά κατηγορίες πράξεων, 
διατηρούμενης σε κάθε περίπτωση της δυνατότητας 
του Υπουργού να ασκεί συντρεχόντως τις αρμοδιό¬ 
τητες αυτές. Ο Υπουργός Υποδομών και Μεταφορών 
ασκεί καθήκοντα Αναθέτουσας Αρχής όταν πρόκειται 
για συμβάσεις που αναθέτουν υπηρεσίες υπαγόμενες 
στην αρμοδιότητά του, στις ακόλουθες περιπτώσεις για 
την έγκριση: 

α) Της επιλογής της διαδικασίας σύναψης της σύμβα¬ 
σης, κατά το άρθρο 26. 

β) Της επιλογής σύναψης σύμβασης στο πλαίσιο δυνα¬ 
μικού συστήματος αγορών, κατά το άρθρο 33. 

γ) Της επιλογής σύναψης συμφωνίας - πλαίσιο, κατά 
το άρθρο 39. 

δ) Της εφαρμογής της διαδικασίας με διαπραγμάτευση 
χωρίς προηγούμενη δημοσίευση κατά την υποπεριπτ. 
(αα) της περιπτ. (β) της παρ. 2 και την περιπτ.(γ) της παρ. 

2 του άρθρου 32 του ν.4412/2016, ανεξαρτήτως προε- 
κτιμώμενης αμοιβής. 

ε) Της διενέργειας διαδικασίας σύναψης σύμβασης 
παροχής τεχνικών και λοιπών συναφών επιστημονικών 
υπηρεσιών, κατά το άρθρο 52. 

στ) Της δυνατότητας ή απαίτησης για υποβολή εναλ¬ 
λακτικών προσφορών, κατά το άρθρο 57. 

ζ) Της διακήρυξης και των λοιπών εγγράφων της σύμ¬ 
βασης κατά την περιπτ. (14) της παρ. 1 του άρθρου 2 και 
τις παρ. 1 έως 6 και 8 του άρθρου 53. 

η) Της σύντμησης της ελάχιστης προθεσμίας παρα¬ 
λαβής προσφορών στην ανοικτή διαδικασία, κατά το 
άρθρο 27, παρ. 3, στην κλειστή διαδικασία, κατά το άρ¬ 
θρο 28, παρ. 4,5,6 και 7, καθώς και στην ανταγωνιστική 
διαδικασία με διαπραγμάτευση, κατά το άρθρο 29, παρ. 
1, τελευταίο εδάφιο, σε συνδυασμό με το άρθρο 28, παρ. 

3 έως 7. 

θ) Του περιορισμού του αριθμού των πληρούντων τα 
κριτήρια επιλογής υποψηφίων που θα κληθούν να συμ¬ 
μετέχουν στις διαδικασίες του άρθρου 84. 

ι) Της χρήσης συγκεκριμένων ηλεκτρονικών μέσων, 
κατά το άρθρο 22 παρ. 4 και 5, καθώς και της χρήσης 
ηλεκτρονικών καταλόγων για την υποβολή προσφορών, 
κατά το άρθρο 35. 

ια) Της ανάθεσης της σύμβασης, κατά το άρθρο 99, 
στον κατά το άρθρο 103 «προσωρινό ανάδοχο» για όλες 
τις συμβάσεις που έχουν προεκτιμώμενη αμοιβή άνω 
των πεντακοσίων χιλιάδων (500.000,00) ευρώ χωρίς 
Φ.Π.Α. 

ιβ) Της κήρυξης του προσωρινού αναδόχου ως έκπτω¬ 
του, κατά το άρθρο 103, παρ. 6, όταν οι συμβάσεις έχουν 
προεκτιμώμενη αμοιβή άνω των πεντακοσίων χιλιάδων 
(500.000,00) ευρώ χωρίς Φ.Π.Α. 


ιγ) Τ ης κατακύρωσης συμβάσεων (παρ. 6 του άρθρ. 103 
και άρθρ. 105), όταν οι συμβάσεις έχουν προεκτιμώμε¬ 
νη αμοιβή άνω των πεντακοσίων χιλιάδων (500.000,00) 
ευρώ χωρίς Φ.Π.Α. 

ιδ) Τ ης ματαίωσης, ακύρωσης, αναμόρφωσης επανάλη¬ 
ψης της διαδικασίας του διαγωνισμού (άρθρ.106), όταν 
οι συμβάσεις έχουν προεκτιμώμενη αμοιβή άνω των 
πεντακοσίων χιλιάδων (500.000,00) ευρώ χωρίς Φ.Π.Α. 

2. Ο Γενικός Γραμματέας της Γενικής Γραμματείας 
Υποδομών ασκεί καθήκοντα Αναθέτουσας Αρχής στις 
ακόλουθες περιπτώσεις, για την έγκριση: 

α) Της διενέργειας συνοπτικού διαγωνισμού, κατά το 
άρθρο 117. 

β) Της παράτασης προθεσμίας υποβολής των προσφο¬ 
ρών, κατά το άρθρο 60, παρ.3. 

γ) Τ ης συγκρότησης των Επιτροπών Διαγωνισμού κατά 
το άρθρο 221. 

δ) Της απόφασης επί των ενστάσεων του τελευταίου 
σταδίου του διαγωνισμού όταν οι συμβάσεις έχουν προε¬ 
κτιμώμενη αμοιβή έως εξήντα χιλιάδες (60.000,00) ευρώ 
χωρίς Φ.Π.Α. κατά τις διατάξεις της παρ.1 του άρθρ.99. 

ε) Της ανάθεσης της σύμβασης, κατά το άρθρο 99, 
στον κατά το άρθρο 103 «προσωρινό ανάδοχο», για 
όλες τις συμβάσεις που έχουν προεκτιμώμενη αμοιβή 
μέχρι και το ποσό πεντακοσίων χιλιάδων (500.000,00) 
ευρώ χωρίς Φ.Π.Α. 

στ) Της κήρυξης του προσωρινού αναδόχου ως έκ¬ 
πτωτου, κατά το άρθρο 103, παρ. 6, όταν οι συμβάσεις 
έχουν προεκτιμώμενη αμοιβή μέχρι και το ποσό των 
πεντακοσίων χιλιάδων (500.000,00) ευρώ χωρίς Φ.Π.Α. 

ζ) Τ ης κατακύρωσης συμβάσεων (παρ. 6 του άρθρ. 103 
και άρθρ. 105). όταν οι συμβάσεις έχουν προεκτιμώμενη 
αμοιβή μέχρι και το ποσό των πεντακοσίων χιλιάδων 
(500.000,00) ευρώ χωρίς Φ.Π.Α. 

η)Της ματαίωσης, ακύρωσης, αναμόρφωσης επανάλη¬ 
ψης της διαδικασίας του διαγωνισμού (άρθρ.106), όταν 
οι συμβάσεις έχουν προεκτιμώμενη αμοιβή μέχρι και 
το ποσό των πεντακοσίων χιλιάδων (500.000,00) ευρώ 
χωρίς Φ.Π.Α. 

3. Οι καθ' ύλην αρμόδιοι Γενικοί Διευθυντές της Γενι¬ 
κής Γραμματείας Υποδομών ασκούν τα καθήκοντα της 
Αναθέτουσας Αρχής στις ακόλουθες περιπτώσεις για την 
έγκριση: 

α) Των αποφάσεων επί των ενστάσεων που υποβάλλο¬ 
νται στους διαγωνισμούς, πλην όσων εκδικάζονται από 
το όργανο του παραπάνω εδαφ. δ παρ. 2 του ίδιου άρ¬ 
θρου, όταν οι συμβάσεις έχουν προεκτιμώμενη αμοιβή 
έως εξήντα χιλιάδες (60.000,00) ευρώ χωρίς Φ.Π.Α. κατά 
τις διατάξεις της παρ.1 του άρθρ.99. 

β) Της κατάπτωσης εγγύησης συμμετοχής, μετά από 
γνώμη του αρμόδιου Τεχνικού Συμβουλίου, κατά το 
άρθρο 72, παρ. 1, περ. (α), εδάφιο όγδοο, στη διαδι¬ 
κασία σύναψης δημοσίων συμβάσεων μελετών και 
παροχής τεχνικών και λοιπών συναφών επιστημονι¬ 
κών υπηρεσιών από τις Υπηρεσίες που υπάγονται στην 
ευθύνη τους. 

4. Οι Διευθυντές των Οργανικών Μονάδων ασκούν 
τα καθήκοντα και τις αρμοδιότητες της Αναθέτουσας 
Αρχής για την έγκριση σύναψης σύμβασης απευθείας 




Τεύχος Β' 1980/08.06.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


20015 


ανάθεσης, κατά το άρθρο 118, εφόσον έχει εγκριθεί 
αρμοδίως η σχετική πίστωση, σύμφωνα με τα άρθρα 
65 και 66 του ν. 4270/2014, καθώς και όλες τις λοιπές 
αρμοδιότητες της Αναθέτουσας Αρχής στη διαδικασία 
σύναψης δημοσίων συμβάσεων μελετών και παροχής 
τεχνικών και λοιπών συναφών επιστημονικών υπηρεσι¬ 
ών των Υπηρεσιών των οποίων προΐστανται, οι οποίες 
δεν περιλαμβάνονται στις παραγράφους 1, 2 και 3 του 
εν λόγω άρθρου 3 της παρούσας. 

Άρθρο 4 

Προϊσταμένη Αρχή 

Τα καθήκοντα της Προϊσταμένης Αρχής ασκούνται 
από τα κατωτέρω όργανα, κατά κατηγορίες πράξεων, 
διατηρούμενης σε κάθε περίπτωση της δυνατότητας 
του Υπουργού να ασκεί συντρεχόντωςτις αρμοδιότητες 
αυτές. 

1.0 Γενικός Γραμματέαςτης Γενικής Γραμματείας Υπο¬ 
δομών ασκεί καθήκοντα Προϊσταμένης Αρχής στις ακό¬ 
λουθες περιπτώσεις: 

α) Την έκδοση απόφασης επί ενστάσεως του αναδόχου 
κατά της έκπτωσής του, κατά το άρθρο 191, παρ. 6. 

β) Τ ην έκδοση απόφασης οριστικοποίησης της έκπτω¬ 
σης σε περίπτωση μη άσκησης ένστασης ή απόρριψης 
της ενστάσεως του αναδόχου κατά της έκπτωσής του 
κατά το άρθρο 191, παρ. 6. 

γ) Τ ην έγκριση παράτασης της συνολικής προθεσμίας 
των συμβάσεων για τις οποίες απαιτείται από τις κείμε¬ 
νες διατάξεις γνωμοδότηση του Συμβουλίου Δημοσίων 
Έργων κατά την παρ. 3 του άρθρου 184. 

δ) Την έγκριση μελετών, για τις οποίες απαιτείται από 
τις κείμενες διατάξεις γνωμοδότηση του Συμβουλίου 
Δημοσίων Έργων (ΣΔΕ). 

ε) Τ ην έγκριση τροποποίησης της σύμβασης (Συγκριτι¬ 
κός Πίνακας) μετά από γνώμη του Τεχνικού Συμβουλίου 
κατά το άρθρο 186, και έγκριση σύναψης των Συμπλη¬ 
ρωματικών Συμβάσεων, εφόσον έχει εγκριθεί η σχετική 
πίστωση από το αρμόδιο όργανο, σύμφωνα μετά άρθρα 
65 και 66 του ν. 4270/2014. 

στ) Την έκδοση απόφασης επί των προβλεπόμενων, 
στις παρ. 6 και 7 του άρθρου 186, ενστάσεων του ανα¬ 
δόχου. 

ζ) Την έκδοση απόφασης διάλυσης της αρχικής σύμ¬ 
βασης κατά την παρ. 8 του άρθρου 186. 

2. Οι καθ' ύλην αρμόδιοι Γενικοί Διευθυντές της Γενικής 
Γραμματείας Υποδομών ασκούν τα καθήκοντα της Προ- 
ϊσταμένης Αρχής στις ακόλουθες περιπτώσεις: 

α) Τ ην έγκριση παράτασης της συνολικής προθεσμίας 
περαίωσης των συμβάσεων, για τις οποίες δεν απαιτείται 
από τις κείμενες διατάξεις γνωμοδότηση του Σ.Δ.Ε., κατά 
την παρ. 3 του άρθρ. 184. 

β) Την έγκριση των μελετών, όταν δεν απαιτείται από 
τις κείμενες διατάξεις γνωμοδότηση του Σ.Δ.Ε., πλην της 
περίπτωσης (β) της παρ. 3 του παρόντος άρθρου. 

γ) Την έκδοση απόφασης επί των ενστάσεων του 
αναδόχου κατά την εκτέλεση της σύμβασης με την επι¬ 
φύλαξη της περίπτωσης (στ), της παραγράφου 1, του 
παρόντος άρθρου. 


3. Οι Διευθυντές των Οργανικών Μονάδων ασκούν 
τα καθήκοντα και τις αρμοδιότητες της Προϊσταμένης 
Αρχής στις ακόλουθες περιπτώσεις: 

α) Την έγκριση παράτασης των τμηματικών προθε¬ 
σμιών, όταν η παράταση αυτή δεν επιφέρει, άμεσα ή έμ¬ 
μεσα, παράταση της συνολικής προθεσμίας περαίωσης, 
σύμφωνα με την παρ. 3 του άρθρου 184, διαφορετικά η 
αρμοδιότητα ανήκει στο Γενικό Γραμματέα Υποδομών 
(περιπτ.(γ) της παρ. 1 του παρόντος άρθρου) ή στο Γε¬ 
νικό Διευθυντή (περιπτ. (α) της παρ. 2 του παρόντος 
άρθρου). 

β)Την έγκριση υποστηρικτικών ή ειδικών επί μέρους 
μελετών, που δεν απαιτούν γνώμη του Σ.Δ.Ε. και βρίσκο¬ 
νται εντός του συμβατικού (τεχνικού και οικονομικού) 
αντικειμένου της σύμβασης και του γενικού σχεδιασμού 
του έργου. 

γ) Κάθε άλλη περίπτωση που δεν περιλαμβάνεται στις 
ανωτέρω ρητώς αναφερόμενες και δεν επιφέρει αύξηση 
του τεχνικού και οικονομικού αντικειμένου. 

Άρθρο 5 

Διευθύνουσα Υπηρεσία 

«Διευθύνουσα Υπηρεσία» (Δ.Υ.) είναι η αρμόδια καθ' 
ύλην τεχνική υπηρεσία, σε επίπεδο Οργανικής Μονάδας. 
Οι αποφάσεις σε επίπεδο Δ.Υ. λαμβάνονται από τον προ¬ 
ϊστάμενό της, με εισήγηση και μέριμνα του επιβλέποντα, 
όπου απαιτείται. 

Άρθρο 6 

Τεχνικό Συμβούλιο 

1 .Τεχνικό Συμβούλιο για τις συμβάσεις του άρθρου 1 
της παρούσας είναι το Τμήμα Μελετών του Συμβουλίου 
Δημοσίων Έργων της Γενικής Γραμματείας Υποδομών. 

2. Εισηγητής στο Τεχνικό Συμβούλιο είναι ο Προϊστά¬ 
μενος της Αναθέτουσας Αρχής κατά την διαδικασία ανά¬ 
θεσης ή ο Προϊστάμενος της αρμόδιας για την εκτέλεση 
της σύμβασης υπηρεσίας, αναλόγως αν το όργανο αυτό 
καλείται να γνωμοδοτήσει σε θέματα ανάθεσης ή εκτέ¬ 
λεσης αντίστοιχα. 

Κατά τα λοιπά, ως προς τη συγκρότηση και λειτουρ¬ 
γία του Τεχνικού Συμβουλίου εφαρμόζονται οι κείμενες 
διατάξεις, όπως κάθε φορά ισχύουν. 

Άρθρο 7 

Αιτήσεις θεραπείας 

Στις αιτήσεις θεραπείας του αναδόχου, που ασκούνται 
σύμφωνα μετιςδιατάξειςτου άρθρου 198 αποφασίζει ο 
Υπουργός Υποδομών και Μεταφορών. 

Άρθρο 8 

Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως και 
καταλαμβάνει τις συμβάσεις που ανατίθενται με τον 
ν. 4412/2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 




20016 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 980/08.06.2017 


Αριθμ. ΔΝΣγ/οικ. 3783 5/ΦΝ 466 (2) 

Μεταβίβαση αρμοδιοτήτων Αναθέτουσας Αρχής 
και Προϊσταμένης Αρχής στις συμβάσεις δημο¬ 
σίων έργων του ν.4412/2016 αρμοδιότητας της 
Γενικής Γραμματείας Υποδομών του Υπουργείου 
Υποδομών και Μεταφορών. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις του άρθρου 180 παρ. 2, καθώς και του 
Παραρτήματος I του Προσαρτήματος Ατου ν.4412/2016 
(Α' 147) «Δημόσιες Συμβάσεις Έργων, Προμηθειών και 
Υπηρεσιών (προσαρμογή στις Οδηγίες 2014/24/ΕΕ και 
2014/25/ΕΕ)», όπως τροποποιήθηκε και ισχύει. 

2. Τις διατάξεις του ν. 3861 /2010 (Α' 112) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 

3. Τις διατάξεις των άρθρων 65 και 66 του ν. 4270/2014 
(Α' 143) «Αρχές δημοσιονομικής διαχείρισης και επο- 
πτείας (ενσωμάτωση της οδηγίας 2011 /85/ΕΕ)-δημόσιο 
λογιστικό και άλλες διατάξεις». 

4. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά Όργανα», που 
κυρώθηκε με το άρθρο πρώτο του π.δ. 63/2005 (Α' 98) 
και το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

5. Τις διατάξεις του π.δ. 123/2016 «Ανασύσταση του 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής 
Πολιτικής και Υπουργείου Ψηφιακής Πολιτικής, Τηλεπι¬ 
κοινωνιών και Ενημέρωσης, μετονομασία Υπουργείων 
Εσωτερικών και Διοικητικής Ανασυγκρότησης, Οικονο¬ 
μίας, Ανάπτυξης και Τουρισμού και Υποδομών, Μεταφο¬ 
ρών και Δικτύων (Α' 208). 

6. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (Α'210). 

7. Τις διατάξεις του π.δ. 109/2014 «Οργανισμός του 
Υπουργείου Υποδομών, Μεταφορών και Δικτύων» 
(ΑΊ76). 

8. Τη γνωμοδότηση (πράξη 1 συνεδρίαση 3/24-1-2017) 
του Συμβουλίου Δημοσίων έργων-Τμήμα Κατασκευών. 

9. Τη με αριθμ. 20/2017 γνώμη της Ενιαίας Ανεξάρτη¬ 
της Αρχής Δημοσίων Συμβάσεων (άρθρο 2 παρ.2 περ. 
γ'(γγ) του ν.4013/2011, αποφασίζουμε: 

Άρθρο 1 

Αρμοδιότητες Αναθέτουσας Αρχής 

Από το σύνολο των αρμοδιοτήτων της Γενικής Γραμ¬ 
ματείας Υποδομών του Υπουργείου Υποδομών και Με¬ 
ταφορών, ως Αναθέτουσας Αρχής στη διαδικασία σύνα¬ 
ψης συμβάσεων δημοσίων έργων, κατά το ν. 4412/2016, 
μεταβιβάζουμε: 

1. Στο Γενικό Γραμματέα της Γενικής Γραμματείας Υπο¬ 
δομών τις αρμοδιότητες για: 


α) Την έγκριση παράτασης προθεσμίας υποβολής των 
προσφορών, κατά το άρθρο 60, παρ.3. 

β) Την έκδοση αποφάσεων επί των ενστάσεων που 
ασκούνται κατά τη διαδικασία σύναψης δημοσίων συμ¬ 
βάσεων με εκτιμώμενη αξία κάτω από 60.000 ευρώ (χω¬ 
ρίς ΦΠΑ), κατά το άρθρο 127. 

γ) Τ ην έκδοση απόφασης έγκρισης του αποτελέσματος 
της διαδικασίας, κατά το άρθρο 98 (παρ. 1 περιπτ. ε) στον, 
κατά το άρθρο 103, «προσωρινό ανάδοχο». 

δ) Τ ην έκδοση απόφασης κατακύρωσης της σύμβασης, 
κατά το άρθρο 105, για συμβάσεις με προϋπολογιζόμενη 
δαπάνη (χωρίς ΦΠΑ) κάτω των ορίων του άρθρου 5. 

ε) Τ ην έκδοση απόφασης ματαίωσης, μερικής ακύρω¬ 
σης, επανάληψης της διαδικασίας σύναψης σύμβασης, 
αναμόρφωσης του αποτελέσματος, κατά το άρθρο 106, 
για συμβάσεις με προϋπολογιζόμενη δαπάνη (χωρίς 
ΦΠΑ) κάτω των ορίων του άρθρου 5. 

στ) Τ ην έγκριση διενέργειας συνοπτικού διαγωνισμού, 
κατά το άρθρο 117. 

ζ) Τ ην έκδοση απόφασης συγκρότησης γνωμοδοτικών 
οργάνων για τη διενέργεια διαδικασιών σύναψης δη μο- 
σίων συμβάσεων, κατά το άρθρο 221. 

Ο Γενικός Γραμματέας της Γενικής Γραμματείας Υποδο¬ 
μών ασκεί, εκ του Νόμου, μεταξύ άλλων, την αρμοδιό¬ 
τητα έγκρισης σύναψης συμβάσεων, οι οποίες αφορούν 
ενέργειες τεχνικής βοήθειας, κατά το άρθρο 119. 

2. Στους Γενικούς Διευθυντέςτης Γενικής Γραμματείας 
Υποδομών την αρμοδιότητα για την έκδοση απόφασης 
κατάπτωσης εγγύησης συμμετοχής, μετά από γνώμη 
του αρμόδιου Τεχνικού Συμβουλίου, κατά το άρθρο 72, 
παρ. 1, περ. (α), εδάφιο όγδοο, στη διαδικασία σύνα¬ 
ψης συμβάσεων δημοσίων έργων από τις Υπηρεσίες που 
υπάγονται στην ευθύνη τους. 

3. Στους Διευθυντές των Υπηρεσιών της Γενικής Γραμ¬ 
ματείας Υποδομών την αρμοδιότητα έγκρισης σύναψης 
σύμβασης απευθείας ανάθεσης, κατά το άρθρο 118, εφό¬ 
σον έχει εγκριθεί αρμοδίως η σχετική πίστωση, σύμφωνα 
με τα άρθρα 65 και 66 του ν. 4270/2014, καθώς και όλες 
τις λοιπές αρμοδιότητες της Αναθέτουσας Αρχής στη 
διαδικασία σύναψης συμβάσεων δημοσίων έργων από 
τις Υπηρεσίες των οποίων πρόίστανται, οι οποίες δεν 
περιλαμβάνονται στις παραγράφους 1, 2 και 4 του άρ¬ 
θρου 1 της παρούσας. 

4. Στον Υπουργό Υποδομών και Μεταφορών παρα¬ 
μένουν και ασκούνται από αυτόν, οι αρμοδιότητες της 
Γενικής Γραμματείας Υποδομών ως Αναθέτουσας Αρχής 
στη διαδικασία σύναψης συμβάσεων δημοσίων έργων, 
για την έγκριση: 

α) Της επιλογής της διαδικασίας σύναψης της σύμβα¬ 
σης, κατά το άρθρο 26 και των κριτηρίων ανάθεσης, κατά 
το άρθρο 86. 

β) Της εφαρμογής της διαδικασίας με διαπραγμάτευση 
χωρίς προηγούμενη δημοσίευση, ανεξαρτήτως εκτιμώ- 
μενης αξίας, κατά το άρθρο 32. 

γ) Της σύναψης σύμβασης στο πλαίσιο δυναμικού συ¬ 
στήματος αγορών, κατά το άρθρο 33. 

δ) Της διεξαγωγής ηλεκτρονικού πλειστηριασμού, 
κατά το άρθρο 34. 

ε) Τ ης σύναψης συμφωνίας - πλαίσιο, κατά το άρθρο 39. 

στ) Της διαδικασίας σύναψης σύμβασης έργου με αξι¬ 
ολόγηση μελέτης, κατά το άρθρο 50. 

ζ) Της σύναψης δη μόσιας σύμβασης για την εκτέλεση 
του συνόλου ή μέρους των πρόδρομων εργασιών ενός 
δημοσίου έργου, ως αυτοτελούς έργου, το οποίο είναι 
ανεξάρτητο από το κυρίως έργο και δεν αποτελεί τμήμα 
αυτού, κατά το άρθρο 49, παρ. 2, περ. (β). 

η) Της διενέργειας διαδικασίας σύναψης σύμβασης 
παροχής τεχνικών και λοιπών συναφών επιστημονικών 
υπηρεσιών κατά τη φάση της κατασκευής, κατά το άρ¬ 
θρο 52. 

θ) Της δυνατότητας ή απαίτησης για υποβολή εναλλα¬ 
κτικών προσφορών, κατά το άρθρο 57. 

ι) Τ ης Διακήρυξης και των λοιπών εγγράφων της σύμ¬ 
βασης, κατά το άρθρο 53. 

ια) Της σύντμησης της ελάχιστης προθεσμίας παρα¬ 
λαβής προσφορών στην ανοικτή διαδικασία, κατά το 
άρθρο 27, παρ. 3, στην κλειστή διαδικασία, κατά το άρ¬ 
θρο 28, παρ. 4,5,6 και 7, καθώς και στην ανταγωνιστική 
διαδικασία με διαπραγμάτευση, κατά το άρθρο 29, παρ. 
1, τελευταίο εδάφιο, σε συνδυασμό με το άρθρο 28, παρ. 
3 έως 7. 

ιβ) Του περιορισμού του αριθμού των πληρούντων 
τα κριτήρια επιλογής υποψηφίων που θα κληθούν να 
συμμετάσχουν στις διαδικασίες του άρθρου 84. 

ιγ) Της κήρυξης του προσωρινού αναδόχου ως έκπτω¬ 
του, κατά το άρθρο 103, παρ. 6. 

ιδ) Της κατακύρωσης της σύμβασης, κατά το άρθρο 
105, για συμβάσεις με προϋπολογιζόμενη δαπάνη (χωρίς 
ΦΠΑ) άνω των ορίων του άρθρου 5. 

ιε) Της ματαίωσης, μερικής ακύρωσης, επανάληψης 
της διαδικασίας σύναψης σύμβασης, αναμόρφωσης του 
αποτελέσματος, κατά το άρθρο 106, για συμβάσεις με 
προϋπολογιζόμενη δαπάνη (χωρίς ΦΠΑ) άνω των ορίων 
του άρθρου 5. 

ιστ) Της ανάθεσης εξειδικευμένων υπηρεσιών (σύμ¬ 
βουλοι, εμπειρογνώμονες) για τη μελέτη και εκτέλεση 
συμβάσεων δημοσίων έργων και συμβάσεων παραχώ¬ 
ρησης έργων κατά το άρθρο 128. 

ιζ) Της χρήσης συγκεκριμένων ηλεκτρονικών μέσων, 
κατά το άρθρο 22 παρ. 4 και 5, καθώς και της χρήσης 
ηλεκτρονικών καταλόγων για την υποβολή προσφορών 
κατά το άρθρο 35. 

ιη) Της σύμβασης που υπογράφεται μετά την έναρξη 
κατασκευής ενός έργου με τους βασικούς μελετητές που 
μετέχουν υποχρεωτικά ως Τεχνικοί Σύμβουλοι - Μελε¬ 
τητές στην εκτέλεση αυτού, κατά το άρθρο 188, παρ. 6. 

ιθ) Της συγκρότησης των γνωμοδοτικών οργάνων για 
τη διενέργεια διαδικασιών σύναψης δημοσίων συμβάσε¬ 
ων της περίπτωσης (δ) της παραγράφου 9 του άρθρου 
221 . 

κ) της κήρυξης του αναδόχου ως έκπτωτου, κατά το 
άρθρο 138, παρ. 10, τελευταίο εδάφιο. 

Άρθρο 2 

Αρμοδιότητες Προϊσταμένης Αρχής 
Μεταβιβάζουμε τις αρμοδιότητες της Προϊσταμένης 
Αρχής, όπως αυτές ορίζονται στον νόμο 4412/2016, για 
τα έργα που εκτελούνται από τη Γενική Γραμματεία Υπο¬ 


δομών του Υπουργείου Υποδομών και Μεταφορών, κατά 
τα ειδικότερα οριζόμενα στις επόμενες παραγράφους: 

1. Στο Γενικό Γραμματέα της Γενικής Γραμματείας Υπο¬ 
δομών τις αρμοδιότητες για: 

α) Την έγκριση αποδοχής τροποποίησης εγκεκριμέ¬ 
νης μελέτης κατά την κατασκευή και την έγκριση της 
νέας μελέτης που τροποποιεί την αρχική, σύμφωνα με 
το άρθρο 144, καθώς και την έγκριση παράτασης των 
προθεσμιών όλων των δημοσίων έργων αρμοδιότητάς 
του, κατά το άρθρο 147, παρ. 10. 

β) Την έγκριση τροποποίησης της σύμβασης, κατά το 
άρθρο 156, παρ. 1 και παρ. 3, περ. (β), μετά από γνώμη 
του Τεχνικού Συμβουλίου, καθώς και την έγκριση του 
Ανακεφαλαιωτικού Πίνακα Εργασιών (Α.Π.Ε.) που τη 
συνοδεύει. Η άσκηση της αρμοδιότητας της παρ. 1, του 
άρθρου 156 προϋποθέτει την έγκριση της σχετικής πί¬ 
στωσης από το αρμόδιο όργανο, σύμφωνα με τα άρθρα 
65 και 66 του ν. 4270/2014. 

γ) Την έγκριση των Πρωτοκόλλων διαπίστωσης βλα¬ 
βών των έργων, με την οποία αναγνωρίζεται αποζημίω¬ 
ση στον ανάδοχο, κατά το άρθρο 157, παρ. 6 και παρ. 9, 
εντός των ορίων της υπογραφόμενης, από αυτόν ή από 
υποκείμενα από αυτόν όργανα, απόφασης έγκρισης της 
σχετικής πίστωσης. 

δ) Την έγκριση των λοιπών πρωτοκόλλων και πρακτι¬ 
κών που υποβάλλονται, κατά την εκτέλεση της σύμβα¬ 
σης Δημοσίου Έργου. 

ε) Την έγκριση εκτέλεσης επειγουσών και απρόβλε¬ 
πτων πρόσθετων εργασιών, κατά το άρθρο 155 και των 
τροποποιητικών περί αυτών συμβάσεων και των Ανα¬ 
κεφαλαιωτικών Πινάκων Εργασιών που τις συνοδεύουν, 
καθώς και την έγκριση τροποποίησης της σύμβασης και 
του Α.Π.Ε. που τη συνοδεύει λόγω εκτέλεσης απολογιστι¬ 
κών εργασιών, κατά το άρθρο 154, παρ. 10. 

στ) Την έκδοση απόφασης επί των ενστάσεων του 
αναδόχου κατά την εκτέλεση του έργου: 

- που αφορούν στην άσκηση αρμοδιοτήτων των περι¬ 
πτώσεων (γ) και (δ) της παρούσας παραγράφου, 

- που ασκούνται κατά Ανακεφαλαιωτικών Πινάκων 
Εργασιών, 

- που ασκούνται κατά ειδικών διαταγών, κατά το άρθρο 
159, παρ. 4 και παρ. 8. 

ζ) Την έγκριση ματαίωσης της διάλυσης εργολαβικής 
σύμβασης, κατά το άρθρο 162, και της προβλεπόμενης 
σε αυτό αποζημίωσης, εντός των ορίων της υπογραφό- 
μενης, από αυτόν ή από υποκείμενα από αυτόν όργανα, 
απόφασης έγκρισης της σχετικής πίστωσης. 

2. Στους Γενικούς Διευθυντές της Γενικής Γραμματείας 
Υποδομών τις αρμοδιότητες για: 

α) Τ ην έγκριση τροποποίησης της σύμβασης, εφόσον 
σε αυτή γίνεται χρήση του κονδυλίου των απροβλέπτων 
δαπανών και δεν επέρχεται αύξηση της αξίας της, κατά 
το άρθρο 156, παρ. 3, περ. (α), καθώς και την έγκριση του 
Ανακεφαλαιωτικού Πίνακα Εργασιών που τη συνοδεύει. 

β) Την έγκριση των Ανακεφαλαιωτικών Πινάκων Ερ¬ 
γασιών, στους οποίους επέρχεται αύξηση της αξίας της 
σύμβασης, λόγω αύξησης της αναθεώρησης και εφόσον 
έχει εγκριθεί η σχετική πίστωση από το αρμόδιο όργανο, 
σύμφωνα με τα άρθρα 65 και 66 του ν. 4270/2014. 

γ) Την έκδοση απόφασης επί των ενστάσεων του ανα- 
δόχου κατά την εκτέλεση του έργου, με την επιφύλαξη 
της περίπτωσης (στ), της παραγράφου 1, του άρθρου 2 
της παρούσας. 

δ) Την έγκριση μελέτης που περιέχεται στα έγγραφα 
της σύμβασης εκτέλεσης έργου και χωρίς αύξηση του 
συνολικού οικονομικού αντικειμένου της σύμβασηςτου 
έργου, με την επιφύλαξη της περίπτωσης (β), της παρα¬ 
γράφου 3, του άρθρου 2 της παρούσας. 

ε) Τη συγκρότηση Επιτροπών παραλαβής των έργων 
και άλλων επιτροπών. 

3. Στους Διευθυντές των Υπηρεσιών της Γενικής Γραμ¬ 
ματείας Υποδομών τις αρμοδιότητες για: 

α) Την έγκριση των Ανακεφαλαιωτικών Πινάκων Ερ¬ 
γασιών, στους οποίους επέρχεται αύξηση της αξίας της 
σύμβασης, λόγω αύξησης Φ.Π.Α. ή λόγω αποζημιώσε¬ 
ων και εφόσον έχει εγκριθεί η σχετική πίστωση από το 
αρμόδιο όργανο, σύμφωνα με τα άρθρα 65 και 66 του 
ν. 4270/2014. 

β) Την έγκριση των Υποστηρικτικών μελετών που πε- 
ριέχονται στα έγγραφα της σύμβασης, καθώς και των 
απαιτούμενων Υποστηρικτικών μελετών για την τρο¬ 
ποποίηση εγκεκριμένης μελέτης, κατά το άρθρο 144. 

γ) Τις λοιπές αρμοδιότητες της Προϊσταμένης Αρχής 
που δεν περιλαμβάνονται στις παραγράφους 1,2 και 4, 
του άρθρου 2 της παρούσας, για τα έργα που εκτελούν 
οι Υπηρεσίες των οποίων προΐστανται. 

4. Στον Υπουργό Υποδομών και Μεταφορών παρα¬ 
μένουν και ασκούνται από αυτόν, οι αρμοδιότητες για: 

α) Την έγκριση υποκατάστασης του αναδόχου, κατά 
το άρθρο 164. 

β) Την έγκριση εκτέλεσης εργασιών με αυτεπιστασία, 
ανεξαρτήτως ποσού, κατά το άρθρο 177. 

γ) Τ ην έκδοση απόφασης επί ενστάσεως του αναδόχου 
κατά της έκπτωσής του, κατά το άρθρο 160, παρ. 7 και 
κατά το άρθρο 135, παρ.1. 


δ) Τ ην έκδοση απόφασης οριστικοποίησης της έκπτω¬ 
σης του αναδόχου, σε περίπτωση μη άσκησης ένστασης, 
κατά το άρθρο 160 παρ. 7 και κατά το άρθρο 135 παρ.1. 

ε) Τ ην έκδοση απόφασης για την ολοκλήρωση του έρ¬ 
γου, μετά την οριστικοποίηση έκπτωσηςτου αναδόχου, 
ή μετά την αυτοδίκαιη διάλυση της σύμβασης λόγω πτώ¬ 
χευσης του αναδόχου ή διάλυση αυτής με υπαιτιότητα 
του κυρίου του έργου, κατά το άρθρο 160 παρ. 13. 

στ) Την έγκριση αποπεράτωσης των εργασιών, στην 
προβλεπόμενη στο άρθρο 167 παρ. 3 περίπτωση. 

ζ) Τ ην έκδοση απόφασης συγκρότησης των γνωμοδο- 
τικών οργάνων της παρ. 5 του άρθρου 221. 

η) Την έγκριση των Πρωτοκόλλων διαπίστωσης βλα¬ 
βών των έργων, με την οποία αναγνωρίζεται αποζημί¬ 
ωση στον ανάδοχο, εφόσον η απόφαση έγκρισης της 
σχετικής πίστωσης υπογράφεται από τον Υπουργό Υπο¬ 
δομών και Μεταφορών. 

θ) Την έγκριση ματαίωσης της διάλυσης εργολαβικής 
σύμβασης, κατά το άρθρο 162, και της προβλεπόμενης 
σε αυτό αποζημίωσης, εφόσον η απόφαση έγκρισης της 
σχετικής πίστωσης υπογράφεται από τον Υπουργό Υπο¬ 
δομών και Μεταφορών. 

Άρθρο 3 

Έναρξη εφαρμογής 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως και 
καταλαμβάνει τις συμβάσεις που ανατίθενται με το 
ν. 4412/2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 980/08.06.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























